આંતરરાષ્ટ્રીય માનક અનુસાર દર એક મિલિયન લોકો સામે 400 બસ હોવી જરૂરી છે. ભારતમાં આ સંખ્યા માત્ર 118 જેટલી છે. જો આપણા ગુજરાતની વાત કરીએ તો તે ભારતની સરેરાશ કરતા વધુ એટલેકે 146 છે પરંતુ તે આંતરરાષ્ટ્રીય માનક કરતાતો ઘણી ઓછી છે જ. ઉત્તર પ્રદેશ અને બિહાર જેવા બહોળી વસ્તી ધરાવતા રાજ્યોમાં આ સંખ્યા અત્યંત શરમજનક કહી શકાય તેટલી ઓછી છે. ઉત્તર પ્રદેશમાં પ્રતિ એક મિલિયન વ્યક્તિએ માત્ર 48 બસ છે જ્યારે બિહારમાં તો નગણ્ય કહી શકાય તેટલી એટલેકે માત્ર 2 જ છે! આની સામે નાના કેન્દ્ર શાસિત પ્રદેશો જેવાકે અંદામાન અને નિકોબાર 704 અને ચંડીગઢ 468 બસો ધરાવે છે જે આંતરરાષ્ટ્રીય જરૂરીયાત કરતા ઘણી વધુ સંખ્યા છે.